ΓΡΑΠΤΗ ΕΡΩΤΗΣΗ E-2165/03

υποβολή: Vitaliano Gemelli (PPE-DE) προς την Επιτροπή

(30 Ιουνίου 2003)

Θέμα: Κανόνες που απορρέουν από τις συμβάσεις του πέμπτου προγράμματος επιστημονικής και τεχνολογικής έρευνας

Το πέμπτο πρόγραμμα επιστημονικής και τεχνολογικής έρευνας βασίζεται σε σειρά συμβατικών κανόνων που είναι ορισμένες φορέςπερβολικά γενικοί και άλλες φορές ασαφείς ώστε να μην παρέχουν ασφάλεια δικαίου και προστασία για τα συμβαλλόμενα μέρη, κάτι που συχνά οδηγεί σε καταχρήσεις και μέγιστη ελευθερία ερμηνείας από πλευράς Επιτροπής. Έτσι, η Επιτροπή συμπεριφέρεται ανάρμοστα προς τα συμβαλλόμενα μέρη.

Συγκεκριμένα, στη διαχείριση των πληρωμών για τα έργα CRAFT, η Επιτροπή προβαίνει σε μνεία του άρθρου 3 του Παραρτήματος ΙΙ στη σύμβαση, το περιεχόμενο του οποίου είναι πολύ ασαφές. Το εν λόγω άρθρο αναφέρει ότι για κάθε περιοδική πληρωμή θα ανακτάται ποσό ανάλογο της προκαταβολής, το δε ύψος τουπολογίζεται βάσει της σχέσεως του επιλέξιμου κόστους και της δαπάνης για τηνπό εξέταση περίοδο.

Ούτως εχόντων των πραγμάτων, προτίθεται η Επιτροπή να εξηγήσει για ποιον λόγο, παρά την έλλειψη συγκεκριμένων παραμέτρων και κριτηρίων που δεν κοινοποιήθηκαν στο συμβαλλόμενο μέρος (το οποίο δεν μπορεί να τροποποιήσει το κείμενο του άρθρου), κατά την καταβολή μίας ενδιάμεσης πληρωμής ανακτά αυτομάτως σύμφωνα με την ισχύουσα πρακτική το 40 % της προκαταβολής που χορηγήθηκε στην κοινοπραξία τη στιγμή τηςπογραφής της συμβάσεως, μία πρακτική εξαιρετικά αποτρεπτική για τα δημόσια ερευνητικά κέντρα που δεν μπορούν να χρησιμοποιήσουν ίδιους πόρους για να προκαταβάλλουν τα κονδύλια που επρόκειτο να λάβουν βάσει της συμβάσεως με την Επιτροπή·

Δύναται επίσης να αναφέρει ποια μέτρα θα λάβει για να εξασφαλισθεί ότι δεν θα συνεχίσουν να παρατηρούνται ανάλογες ατασθαλίες κάτω από το 6ο πρόγραμμα πλαίσιο και να προστατεύονται τα πρόσωπα που συνάπτουν συμβάσεις με την Επιτροπή·

Απάντηση του κ. Busquin εξ ονόματος της Επιτροπής

(6 Αυγούστου 2003)

Το Πέμπτο Πρόγραμμα-Πλαίσιο και τοπόδειγμα σύμβασης το οποίο καταρτίστηκε για τις δράσεις έρευνας και τεχνολογικής ανάπτυξης (RTD) που εντάσσονται στο πρόγραμμα αυτό, προβλέπουν μέγιστη προκαταβολή ίση προς το 40 % του συνόλου της κοινοτικής χρηματοδοτικής συνεισφοράς, για τις έμμεσες δράσεις, είτε πρόκειται για έργα ερευνητικής συνεργασίας (CRAFT) είτε για παραδοσιακά ερευνητικά έργα. Στην πράξη, το ποσό που προκαταβάλλεται εξαρτάται από τη διάρκεια του έργου, τη φύση του και τα αναμενόμενα έξοδα κατά την πρώτη περίοδο καθώς και από τυχόν χρηματοοικονομικές εγγυήσεις που ενδέχεται να επιβάλει η Επιτροπή.

Σύμφωνα με τοπόδειγμα σύμβασης, μέρος της προκαταβολής αυτής ανακτάται κατά τη διάρκεια της εκτέλεσης του έργου, σε επόμενη πληρωμή για πραγματοποιηθείσες δαπάνες. Ειδικότερα, στη σύμβαση αναφέρεται ότι Από κάθε περιοδική πληρωμή παρακρατείται ποσό που αντιστοιχεί σε μέρος της αρχικής προκαταβολής, το ύψος του οποίουπολογίζεται με βάση το λόγο των επιλέξιμων δαπανών που εγκρίνει η Επιτροπή προς τις προβλέψεις δαπανών για τηνπόψη περίοδο. Επομένως, σε γενικές γραμμές, όταν οι πραγματοποιηθείσες ή εγκριθείσες δαπάνες είναι χαμηλές ή όταν οι προβλεπόμενες δαπάνες είναι χαμηλές, ανακτάται μεγαλύτερο ποσοστό της προκαταβολής. Σε ορισμένες εξαιρετικές περιπτώσεις είναι δυνατόν στο πλαίσιο μιας περιοδικής πληρωμής να ανακτηθεί το σύνολο της προκαταβολής, ιδίως εάν πρόκειται για βραχυπρόθεσμα έργα όπως είναι τα έργα CRAFT.

Στο Έκτο Πρόγραμμα-Πλαίσιο η προσέγγιση είναι διαφορετική. Σε γενικές γραμμές, η προκαταβολή (προχρηματοδότηση) θα ανέρχεται κατάνώτατο όριο στο 85 % των δαπανών της πρώτης 18μηνης περιόδου του έργου. Το ποσό αυτό θα προσαρμόζεται στο τέλος της πρώτης περιοδικής πληρωμής και θα χορηγείται νέα προχρηματοδότηση για τους επόμενους 18 μήνες (η οποία πάλι δεν θαπερβαίνει το 85 % των αναμενόμενων δαπανών για την περίοδο αυτή). Με τον τρόπο αυτό οι προκαταβολές θα συμβαδίζουν με τις όντως πραγματοποιηθείσες δαπάνες. Για έργα των οποίων η διάρκεια δενπερβαίνει το ένα έτος, η μέγιστη δυνατή προχρηματοδότηση ανέρχεται στο 80 % του συνόλου της κοινοτικής χρηματοδοτικής συνεισφοράς, εκτός εάν η σύμβαση διέπεται από συλλογική ευθύνη των αντισυμβαλλομένων(1), οπότε μπορεί να χορηγηθεί το 85 % της συνολικής κοινοτικής χρηματοδοτικής συνεισφοράς.

(1) Ή εάν οι αντισυμβαλλόμενοι είναι δημόσιοι φορείς.